CELEX: 31983R2910
Language: el
Date: 1983-10-17 00:00:00
Title: Κανονισμός (ΕΟΚ) αριθ. 2910/83 του Συμβουλίου της 17ης Οκτωβρίου 1983 που τροποποιεί τον κανονισμό (ΕΟΚ) αριθ. 1430/82 περί περιοριστικών μέτρων για την εισαγωγή καννάβεως και κανναβόσπορων και περί τροποποίησης του κανονισμού (ΕΟΚ) αριθ. 1308/70 όσον αφορά την κάνναβη

Avis juridique important

|

31983R2910

Κανονισμός (ΕΟΚ) αριθ. 2910/83 του Συμβουλίου της 17ης Οκτωβρίου 1983 που τροποποιεί τον κανονισμό (ΕΟΚ) αριθ. 1430/82 περί περιοριστικών μέτρων για την εισαγωγή καννάβεως και κανναβόσπορων και περί τροποποίησης του κανονισμού (ΕΟΚ) αριθ. 1308/70 όσον αφορά την κάνναβη  

Επίσημη Εφημερίδα αριθ. L 287 της 20/10/1983 σ. 0001 - 0001 Φινλανδική ειδική έκδοση: Κεφάλαιο 3 τόμος 16 σ. 0254  Ισπανική ειδική έκδοση: Κεφάλαιο 03 τόμος 29 σ. 0074  Σουηδική ειδική έκδοση: Κεφάλαιο 3 τόμος 16 σ. 0254  Πορτογαλική ειδική έκδοση : Κεφάλαιο 03 τόμος 29 σ. 0074 

***** ΚΑΝΟΝΙΣΜΟΣ (ΕΟΚ) αριθ. 2910/83 ΤΟΥ ΣΥΜΒΟΥΛΙΟΥ  της 17ης Οκτωβρίου 1983  που τροποποιεί τον κανονισμό (ΕΟΚ) αριθ. 1430/82 περί περιοριστικών μέτρων για την εισαγωγή καννάβεως και κανναβόσπορων και περί τροποποιήσεως του κανονισμού (ΕΟΚ) αριθ. 1308/70 όσον αφορά την κάνναβη  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42, 43 και 113,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι στο άρθρο 3 του κανονισμού (ΕΟΚ) αριθ. 1430/82 (3), όπως τροποποιήθηκε από τον κανονισμό (ΕΟΚ) αριθ. 201/83 (4), προβλέπεται ότι ο εν λόγω κανονισμός εφαρμόζεται από την 1η Αυγούστου 1983· ότι, λαμβάνοντας υπόψη τις τεχνικές δυσκολίες κατά την εφαρμογή ορισμένων μέτρων που προβλέπονται στον κανονισμό αυτό, η ημερομηνία αυτή δεν μπορεί να τηρηθεί· ότι πρέπει, επομένως, να μετατεθεί στην 1η Αυγούστου 1984,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 3 του κανονισμού (ΕΟΚ) αριθ. 1430/82 αντικαθίσταται από το ακόλουθο κείμενο:  «Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1984.».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 17 Οκτωβρίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. C 204 της 30. 7. 1983, σ. 7.  (2) Γνώμη που διατυπώθηκε στις 16 Σεπτεμβρίου 1983 (δεν δημοσιεύθηκε ακόμα στην Επίσημη Εφημερίδα).  (3) ΕΕ αριθ. L 162 της 12. 6. 1982, σ. 27.  (4) ΕΕ αριθ. L 26 της 28. 1. 1983, σ. 3.